Ադրբեջանական լրատվամիջոցների փոխանցմամբ, հունվարի 9-ին` երեկոյան ժամը 22։00-ին, Ադրբեջանի կենտրոնական մասում գտնվող Գեյչայսկու շրջանի երկնքում երևացել է անսովոր ձեւ ունեցող անհայտ թռչող մարմին։ Հաղորդվում է, որ կլոր մարմինը լուսավորվում էր մեծ բարձրության վրա, այնուհետեւ իջնելով, շարունակում էր թռչել Արեւելքից դեպի Արեւմուտք, ապա կրկին ուղղվում դեպի վեր։ Մոտ 2 րոպե տեւող լուսարձակումից հետո այն չքացել է տեսադաշտից։ Ականատեսները պնդում են, որ լուսարձակն ուներ մոտ 50-60 սմ տրամագիծ, եւ երկինքն այդ հատվածում դարձել էր կաթնագույն։ Այդ շրջանի բնակիչներին հաջողվել է նկարահանել ԱԹՄ-ն տեսախցիկով։ Նրանց պնդմամբ, նման մարմին երեւացել է նաեւ անցած տարվա հունիսին, որի տեսագրությունը ներկայացված է այստեղ։